ایردوغان نینگ خلیج اولکه لری اوچره شوولری اوز نهایه سیگه ییتیب باردی
ترکیه جمهور رئیسی رجب طیب ایردوغاننی پایتخت دوحه ده قطر انرژی و صنایع وزیری محمد السعد، قطرنینگ ایسکی انقره بویوک ایلچیسی سلیم مبارک الشفیع، ترکیه دوحه بویوک ایلچیسی احمد دیمیر اوق بیلن بویوک ایلچی لیک پرونلی کوتیب آلدی.
ایردوغان،ایسکی قطر امیری شیخ حماد بن خلیفه الثانی بیلن اوچره شدی.
جمهور رئیس نی بوگون قطر امیری شیخ تمیم بن حماد الثانی رسمی مراسم آرقه لی کوتیب آلدی.
سونگی ایککی ییل جریانیده ترکیه و قطر آره سیده تورلی ساحه لرده 30 دن آرتیق کیلیشووگه قول قوییلگن. بو سفرده ایسه اینیقسه  مهم موضوعلر اوله راق عسکری ساحه ده همکارلیک، مدافعه صنایع سی و سرمایه گذارلیک موضوع لرینی ایتیب اوتیش ممکن.
باشقه بیر تاماندن سوریه، عراق قاله ویرسه منطقوی موضوعلر هم بحث بولیب اوتگن لیگی بیلدیریلدی.
سفر قطر امیری شیخ الثانی نینگ جمهور رئیس رجب طیب ایردوغان اوچون ترتیب بیرگن اوقات پروگرامی بیلن اوز نهایه سیگه ییتیب باردی.
ایردوغان اوچره شوونینگ آرتیدن ترکیه گه قره ب جونه دی
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
